**Līgums Nr. DMPK-18-1798-lī**

Rīgā, 2018. gada “21.” maijā

Rīgas pašvaldības dzīvojamo māju privatizācijas komisija, Rīgā, Pērses ielā 10/12, tās priekšsēdētājas Rasmas Freimanes personā, kura rīkojas saskaņā ar Rīgas domes 2011.gada 1.marta saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 26.09.2006. nolikuma Nr.56 „Rīgas pašvaldības dzīvojamo māju privatizācijas komisijas nolikums” 5.6. punktu, (turpmāk tekstā – Pasūtītājs), no vienas puses, un sabiedrība ar ierobežotu atbildību „GEOPOLS”, kuras vārdā saskaņā ar statūtiem rīkojas valdes priekšsēdētājs Aigars Rikmanis, Valdeķu iela 51-31, Rīga, LV - 1058, (turpmāk tekstā **–** Izpildītājs), no otras puses, katrs atsevišķi un abi kopā saukti Līdzēji, saskaņā ar Pasūtītāja rīkoto iepirkumu „Zemes robežu plānu izgatavošana” (id.Nr. RD DMPK 2018/1) noslēdz šo līgumu par sekojošo:

**1. Līguma priekšmets un summa**

1.1. Pasūtītājs uzdod un Izpildītājs apņemas veikt Rīgas Austrumu izpilddirekcijas administratīvajā teritorijā zemes kadastrālās uzmērīšanas darbus, zemes robežu plānu, tajā skaitā situācijas plānu, apgrūtinājumu plānu, izgatavošanu un plānu reģistrāciju Valsts zemes dienesta Nekustamā īpašuma valsts kadastra informācijas sistēmā (turpmāk tekstā – Pakalpojums) Latvijas Republikas likumdošanas noteiktajā kārtībā.

1.2. Pakalpojuma objektu adreses, izmaksas un izpildīšanas termiņi ir norādīti pie līguma ar pielikumu, kuri ir abu līdzēju parakstīti un veido līguma neatņemamu sastāvdaļu.

1.3. Līdzēji vienojas, ka maksa par Pakalpojumu tiek noteikta *euro,* kopsummā 7000,00 (septiņi tūkstoši euro un 00 centi) bez PVN, līgumcena:

|  |  |  |  |
| --- | --- | --- | --- |
| Nr. | Pakalpojuma nosaukums | Mērvienība | Cena *euro* bez PVN |
| 1. | Zemes kadastrālās uzmērīšanas darbi |  |  |
| 1.1. | zemes gabals: platība līdz 800 kv.m. | 1 zemes vienība | 200,00 |
| 1.2. | zemes gabals: platība virs 800 kv.m. līdz 1500 kv.m. | 1 zemes vienība | 290,00 |
| 1.3. | zemes gabals: platība virs 1500 kv.m. līdz 3000 kv.m. | 1 zemes vienība | 380,00 |
| 1.4. | zemes gabals: platība virs 3000 kv.m. | 1 zemes  vienība | 360,00 |

1.4. Pasūtītājam nav pienākums apgūt un izmaksāt Izpildītājam visu Līguma 1.3. punktā noteikto maksimāli iespējamo Līguma summu, jo Pasūtītājs maksā Izpildītājam tikai par faktiski saņemtajiem Pakalpojumiem.

**2. Līguma izpildes kārtība un termiņi**

2.1. Līgums stājas spēkā ar tā parakstīšanas brīdi.

2.2. Līguma darbības laiks ir 12 mēneši no Līguma spēkā stāšanās brīža.

**3. Līdzēju saistības**

3.1. Izpildītāja pienākumi un tiesības:

3.1.1. rakstiski informēt Pasūtītāju par šķēršļiem, kas radušies līguma 1.1. punkta un tā apakšpunktos paredzēto darbību realizēšanā;

3.1.2. veikt līgumā paredzētos Pasūtījuma darbus atbilstoši Latvijas Republikas normatīvo aktu prasībām un saskaņā ar šo līgumu;

3.1.3. novērst par saviem līdzekļiem trūkumus un nepilnības, kuras radušās Pasūtījuma darbu izpildes laikā atbilstoši šī līguma 6. punkta noteikumiem;

3.2. Pasūtītāja tiesības un pienākumi:

3.2.1. līgumā paredzēto Pasūtījuma darbu izpildes laikā rakstiski brīdina Izpildītāju par neparedzētiem apstākļiem, kas radušies līguma darbības laikā un kuru dēļ var tikt traucēta saistību izpilde. Tādā gadījumā, Līdzējiem rakstiski vienojoties, Pasūtījuma darbu izpildes termiņi tiek saskaņoti.

**4. Norēķinu kārtība**

4.1.Izpildītājs izpildītos Pakalpojumuskopā ar pieņemšanas-nodošanas aktu un rēķinu iesniedz Pasūtītājam. Pakalpojuma cena nedrīkst būt augstākas par iepirkumā „Zemes robežu plāna izgatavošana” (id.Nr. RD DMPK 2018/1) norādītajām.

4.2.Pasūtītājs 7 (septiņu) darba dienu laikā izskata iesniegto Pakalpojuma rezultātu un paraksta pakalpojuma pieņemšanas - nodošanas aktu vai izsaka Izpildītājam pamatotas pretenzijas.

4.3.Ja Pasūtītājs ir izteicis Izpildītājam pamatotas pretenzijas, tad Izpildītājs pēc konstatēto trūkumu novēršanas atkārtoti iesniedz Pasūtītājam 4.1. punktā minētos dokumentus.

4.4.Pasūtītājs apmaksā Izpildītāja izrakstīto rēķinu 15 (piecpadsmit) kalendāro dienu laikā skaitot no Izpildītāja rēķina saņemšanas dienas.

4.5.Rēķinā Izpildītājs norāda objekta adresi, zemes vienības kadastra apzīmējumu, līguma pielikuma numuru un noslēgšanas datumu.

4.6.Par apmaksas dienu tiek uzskatīta diena, kad Pasūtītājs devis uzdevumu kredītiestādei apmaksāt līguma summu, ko apliecina attiecīgs maksājuma uzdevums.

4.7.Līguma cenas samaksa var tikt veikta pa daļām, atbilstoši faktiski izpildīto darbu apjomam.

* 1. Izpildītājs sagatavo grāmatvedības attaisnojuma dokumentus elektroniskā formātā, atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu, attiecīgi izvēloties vienu rēķina piegādes kanālu.

**5. Pušu atbildība**

5.1. Par katru maksājuma nokavējuma dienu Pasūtītājs maksā Izpildītājam nokavējuma procentus 0,5 % procenta apmērā no nokavētā maksājuma summas par katru nokavēto kalendāro dienu;

5.2. Par līgumā noteiktā Pasūtījuma darbu izpildes termiņa nokavējumu, Izpildītājs maksā Pasūtītājam nokavējuma procentus 0,5 % procenta apmērā no pasūtījuma līguma summas par katru nokavēto kalendāro dienu, kuru Pasūtītājs ir tiesīgs ieturēt no pasūtījuma līguma summas. Visi no Izpildītāja saņemtie maksājumi pirmām kārtām dzēš nokavējuma procentus, ja normatīvie akti neparedz citu maksājumu ieskaitīšanas kārtību;

5.3. Nokavējumu procentu samaksa nokavējuma gadījumā neatbrīvo līdzējus no saistību pilnīgas izpildes;

5.4. Līguma 6.4. punktā noteiktajā kārtībā netiek novērsti Pasūtījumā konstatētie trūkumi un nepilnības, tad Pasūtītājam ir tiesības novērst tos uz Izpildītāja rēķina.

**6. Pasūtījuma darbu izpildes nodošanas un pieņemšanas kārtība**

6.1. Līgumā 1.1., 1.2. punktos paredzētie Pasūtījuma darbi tiek nodoti Pasūtītājam ar nodošanas - pieņemšanas aktu, kura projektu sastāda Izpildītājs;

6.2. Pasūtītājam 7 (septiņu) darba dienu laikā pēc Izpildītāja rakstiska paziņojuma par Pasūtījuma darbu pabeigšanu ir jāveic Pasūtījuma darbu pārbaude un jāparaksta nodošanas – pieņemšanas akts vai arī jānorāda tā neparakstīšanas iemesli;

6.3. Ja pārbaudes laikā Pasūtījumā tiek konstatēti trūkumi vai nepilnība vai neatbilstība līguma noteikumiem, Pasūtītājs ir tiesīgs neparakstīt aktu, vai parakstīt to ar attiecīgām atrunām;

6.4. Iestājoties 6.3. punkta nosacījumiem, Izpildītājs 5 (piecu) darba dienu laikā novērš Pasūtījumā konstatētos trūkumus un nepilnības par saviem līdzekļiem.

**7. Strīdu izskatīšanas kārtība**

7.1. Jebkurš strīds, prasība, kas izriet no šī līguma, skar šo līgumu, šī līguma grozīšana – pārkāpšana, izbeigšana, likumība, spēkā esamība vai iztulkošana (interpretācija), tiek risināta sarunu ceļā. Ja Līdzējs nevar atrisināt strīdu sarunu ceļā, tas tiek izšķirts Latvijas Republikas likumdošanas paredzētajā kārtībā.

**8. Līguma grozīšana un izbeigšana**

* 1. Līdzēju starpā pastāvošās tiesiskās attiecības, to spēkā esamību un izbeigšanos nosaka to starpā noslēgtā darījuma dokumenti, t.i., šī līguma noteikumi un Latvijas Republikas tiesību normas.
  2. Pasūtītājs var vienpusēji atkāpties no Līguma, par to rakstveidā paziņojot Izpildītājam 5 (piecas) darba dienas iepriekš, ja Izpildītājs:
     1. savas vainas dēļ kavē Pakalpojuma darba uzsākšanas termiņu ilgāk par 5 darba dienām;
     2. savas vainas dēļ kavē Līgumā noteikto Pakalpojuma darba izpildes termiņu ilgāk par 5 (piecas) kalendāra dienām;
     3. ar tiesas lēmumu ir pakļauts maksātnespējas procesam, vai tā darbība tiek izbeigta, pārtraukta vai apturēta;
     4. ir zaudējis tiesībspēju turpināt šajā Līgumā noteiktos Pakalpojuma darbus.

**9. Citi noteikumi**

9.1. Par līgumā minēto adrešu vai rekvizītu maiņu Līdzēji viens otram paziņo nekavējoties rakstveidā. Līdzējs, kurš nepilda šo pienākumu atbild par visiem zaudējumiem, kas tam vai otram Līdzējam var rasties.

9.2. Pakalpojuma izpildes termiņa neievērošanas gadījumā Pasūtītājs ir tiesīgs Rīgas Austrumu izpilddirekcijas administratīvās teritorijas mērniecības darbus (Pakalpojumu) nodot izpildei trešai personai.

9.3. Šī līguma grozījumi un/vai papildinājumi iegūst juridisku spēku tikai tādā gadījumā, ja tos ar savu parakstu apstiprinājuši abi Līdzēji.

9.4. Jautājumi, kuri nav atrunāti šai līgumā un kuri ir saistīti ar Pakalpojuma izpildi tiek skatīti pēc iepirkuma „Zemes robežu plānu izgatavošana” (id.Nr. RD DMPK 2018/1) nosacījumiem.

9.5. Līgums sastādīts latviešu valodā uz četrām lapām, divos eksemplāros, no kuriem viens atrodas pie Pasūtītāja, otrs pie Izpildītāja.

**Pušu rekvizīti.**

***Pasūtītājs***   ***Izpildītājs***

Rīgas pašvaldības Sabiedrība ar ierobežotu atbildību

dzīvojamo māju privatizācijas komisija, „GEOPOLS”

Rīga, Pērses iela 10/12, LV-1011 Reģ.Nr.40003702141

Valdeķu iela 51-31, Rīga, LV - 1058

Norēķinu rekvizīti: Nordea Bank AB Latvijas filiāle

Rīgas pilsētas pašvaldība kods: NDEALV2X

adrese: Rātslaukums 1, Rīga, LV-1050 Konta Nr.LV76NDEA0000081946918

Reģ.Nr.LV90011524360

AS LUMINOR BANK

SWIFT: NDEALV2X

Konta Nr.LV40NDEA0022000027020

Kods:224

Komisijas priekšsēdētāja Valdes priekšsēdētājs

R. Freimane Aigars Rikmanis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_